Label
- angkinang
- bahasa banjar
- berita hss
- budaya hss
- buku
- catatan harian
- cerita rakyat hss
- cerpen akhmad husaini
- esai
- galeri foto
- islami
- kalsel
- keluargaku
- kesenian hss
- khazanah
- kisah
- ktah
- kuliner banjar
- lvdk
- masjid
- menikmati nusantara
- mtsn angkinang
- pantun
- pengalaman misteri
- persilada
- pesona hss
- puisi adinda regina
- puisi akhmad husaini
- puisi siswa mtsn angkinang
- sastra
- serba-serbi
- status
- surat mq
- umum
- video
- wirid harian
Minggu, 12 Februari 2017
Tamakan Bawal
Senin, 13 Februari 2017
Bulik matan Nagara, karna ada urusan panting, buhan Dugal singgah di sabuah warung makan di Tawar, Kacamatan Kandangan.
Buhan Dugal sudah rancak singgah disana. Lalu buhannya mamasan sasuai salira masing-masing. Lukasi warung itu baada di pinggir jalan, amun ampah Kandangan-Nagara di subalah kiwa. Buhan Dugal dudukan di wadah nang sudah disadiaakan.
Asing-asingnya manikmati makan nang sudah dipasan. Kada sampai satangah jam makan sudah tuntung. Lalu buhannya manuju kasir ampun warung.
Mambaritahu napa haja nang dimakan. Pas giliran Amang Ijul, ampun warung takajut mandangar, karna Amang Ijul manyambat iwak bawal.
Padahal di warung nintu kadada iwak bawal. Amang Ijul balalu maralat, bahwa nang dimakan tadi iwak nila. Nang lain umpat lihum mandangar napa nang disambat Amang Ijul tadi. Garunuman sampai bulik ka rumah. (ahu)
Diposkan oleh Akhmad Husaini di 20.54 Tidak ada komentar:
Selasa, 31 Januari 2017
Tulak ka Sumatera
Rabu, 1 Februari 2017
Takabul hajat Dugal, marga kabisaannya dalam bidang tulis manulis, inya ditulakakan urang bajalanan mangulilingi Pulau Sumatera.
Barataan biaya akumudasi, tranpurtasi, kunsumsi salama disana ditanggung urang. Inya tinggal basangu tas baisi pakaian wan sangu.
Inya tinggal duduk manis haja. Namun saban hari inya harus manulis hasil parjalanan ka blug atawa pisbuk wan midia lainnya.
Pamulaan Dugal ka Aceh. Dugal bakunjung ka babarapa tampat manarik. Kaya Museum Tsunami, Masjid Baiturrahman, Kantor Gubernur Aceh, wan Kantor Redaksi Serambi Indonesia. Sakitar babarapa hari di Aceh Dugal malanjutakan parjalanan ka Sumatera Barat.
Singgah di Padang. Malihat lomba pacu itik, ka jumbatan akar, wan lain-lain. Tarus ka Sumatera Utara, Sumatera Selatan, Jambi, Riau, Bengkulu wan Lampung. Banyak pangalaman Dugal salawas inya ka Sumatera.
Kada lupa bila singgah di satiap parupinsi inya manukar ulih-ulih has wan surat kabar di satiap kuta nang ada. Jua Dugal jarah ka makam-makam ulama tarkanal di satiap parupinsi nang dikunjunginya. Tantu inya kada ingat singgah di masigit ganal nang ada disana, salain gasan ibadah jua mangagumi bangunannya.
Samuaan hasil parjalanan inya tulis dalam bantuk ripurtasi dilangkapi lawan gambar sabagai panunjang.
Gasan kanang-kanangan, bahwa inya parnah ka sana. Jua Dugal salalu bagambar lawan kakanakan wan bibinian di parupinsi nang inya datangi, bukti inya akrab lawan lawan warga disana. (ahu)
Diposkan oleh Akhmad Husaini di 20.34 Tidak ada komentar:
Ngaran Anih-Anih
Rabu, 1 Februari 2017
Bahari di kampung Dugal banyak ngaran urang anih-anih. Kaya Biyuku, Mura, Sapat, wan lain-lain. Napakah marganya mati kaya itu.
Tantu ada hal nang manyababakannya. Dugal batakun anu paniniannya. Napa garang mati kaya itu bahari mangarani anak.
Inya sudah kaya itu. Bahari kadada sakulahan. Jadi apa nang adaai diulah ngaran. Ngaran itu bisa haja gagalaran marga kalakuan. (ahu)
Diposkan oleh Akhmad Husaini di 15.57 Tidak ada komentar:
Kamis, 26 Januari 2017
Bamalam di Gunung Titi
Jumat, 27 Januari 2017
Dugal lawan kawannya Undat, Gabau, wan Kacit bamalam di Gunung Titi. Andaknya di Pihandam, Kacamatan Limpasu, Kabupatin Hulu Sungai Tangah (HST). Bajarak sakitar 50 pal pada rumah Dugal.
Buhannya tulakan basapida mutur kamarian Sabtu. Imbah sambahiyang Ashar, buhan Dugal tulak bajalan ampah ka Gunung Titi. Sampai di Pihandam buhannya mamarkir sapida mutur di parak jalan. Disitu parkir Rp 10 ribu sabuah sapida mutur.
Mamarkir sahari labih. Buhan Dugal lalu bajalan manuju Gunung Titi, babarapa jam bajalan hanyar sampai ka sana. Midan nang diliwati barupa tanjakan wan turunan yang cukup barat. Amun babawaan tas banyak tantu itu akan manjadi baban.
Pina uyuh pang mamyampaiakan. Jadi buhannya babarapa kali bamandak sabalum sampai. Buhannya sampai di puncak Gunung Titi imbah Mahgrib. Bajam-jam di jalan haja, batis asa sakit. Imbah mamasang tinda buhannya istirahat sambil manyiapakan makan.
Dugal pina kada bagairah, kauyuhan bajalan, lawan jua inya asa garing. Kapala wan gigi sakit mulai rumah. Jadi kakawanannya haja di luar tinda bamasak. Samantara Dugal baganaan di dalam. Malam di Gunung Titi dilalui lawan baragam hal.
Salain buhan Dugal ada jua nang bamalam malam itu. Ada nang matan Tanjung, Amuntai wan Barabai. Jadi kada sunyi malam itu. Pas siang Dugal sasain kada nyaman awak.
Inya asa barat bapuat. Kakawanannya bajalan ampah ka puncak lain, Dugal batinggal saurangan di dalam tinda. Jam dalapan buhannya turun pada gunung.
Maambil sapida mutur di parkir, buhannya bulikan. Dugal umpat di balakang, kawannya nang mambawa basapida mutur. (ahu)
Diposkan oleh Akhmad Husaini di 16.50 Tidak ada komentar:
Juuk-Juuk Kamarian
Jumat, 27 Januari 2017
Dugal urangnya katuju bajalanan. Kada hakun badiam di rumah haja. Bulik bagawi inya ka rumah, mandi, sambahiyang wan baganti pakaian.
Imbah itu tulak. Juuk-juuk kuliling kampung. Matan rumahnya ampahan ka Taniran, Wawaran, Sungai Kupang, Taluk Aman, Pandai, Amawang, Simpur, Sungai Raya, Jembatan Merah, Kaliring, wan Ambarai.
Imbahitu tarus liwat Pandulangan, Ambutun, Mandala, Telaga Langsat, Lokbinuang, Sungai Hanyar tarus ka rumah. Asa hapus hati Dugal bila sudah kaya itu. Bisa malihat pamandangan kampung nang ada di Banua. (ahu)
Diposkan oleh Akhmad Husaini di 16.21 Tidak ada komentar:
Langganan: Entri (Atom)
hne_Deva min_Latn bjn_Latn bjn_Latn bjn_Latn tum_Latn min_Latn zsm_Latn min_Latn jav_Latn ind_Latn min_Latn bjn_Latn jav_Latn bjn_Latn zsm_Latn bjn_Latn ban_Latn min_Latn nno_Latn zsm_Latn ind_Latn nya_Latn min_Latn zsm_Latn zsm_Latn bug_Latn zsm_Latn min_Latn min_Latn ban_Latn als_Latn bos_Latn ace_Latn bjn_Latn ita_Latn cym_Latn zsm_Latn tgl_Latn ind_Latn bjn_Latn bjn_Latn bjn_Latn bjn_Latn bjn_Latn ind_Latn zsm_Latn min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn ind_Latn bjn_Latn bjn_Latn bjn_Latn ind_Latn ind_Latn min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ban_Latn ind_Latn bjn_Latn bjn_Latn bjn_Latn ind_Latn sun_Latn